2-3-1

3. การประกอบธุรกิจของบริษัท บริษัทย่อยและบริษัทร่วม

บริษัท แชงกรี-ลา โฮเต็ล จำกัด (มหาชน) ประกอบธุรกิจโรงแรมชั้น 1 เพื่อให้เช่าที่พักอาศัย
จำหน่ายอาหารและเครื่องดื่ม และบริการอื่นๆ อันเกี่ยวกับธุรกิจโรงแรม เช่น ห้องประชุม
ห้องจัดเลี้ยง บริการศูนย์ธุรกิจ และบริการศูนย์สุขภาพ เป็นต้น

นอกจากนี้บริษัทฯ ยังได้มีการลงทุนถือหุ้นในโครงการต่างๆ
ทั้งในประเทศและต่างประเทศโดยผ่านบริษัทย่อยของบริษัท ตามรายละเอียดดังนี้

- บริษัทย่อย

1. บริษัท วัฒนธานี จำกัด (“วัฒนธานี”) จดทะเบียนในประเทศไทย
โดยมีบริษัทเป็นผู้ถือหุ้นในอัตราร้อยละ 100.00 มีทุนจดทะเบียนและทุนที่ชำระแล้ว 1,303 ล้านบาท
วัฒนธานีไม่ได้ประกอบธุรกิจอื่นใดนอกจากลงทุนถือหุ้นในบริษัท Apizaco จำกัด บริษัท Hasfield
Holdings จำกัด และ บริษัท ไทยรุ่งเรือง-เคอรี่ ดีเวลลอปเม้นท์ จำกัด

2. บริษัท Apizaco จำกัด (“Apizaco”) เป็นบริษัทที่จดทะเบียนในประเทศฮ่องกง
(ถือหุ้นโดยวัฒนธานี ในอัตราร้อยละ 100) ทุนจดทะเบียนและทุนที่ชำระแล้วเท่ากับ 280
ล้านเหรียญฮ่องกง และ 206.458 ล้านเหรียญฮ่องกง ตามลำดับ ซึ่ง Apizaco
ไม่ได้ประกอบธุรกิจอื่นใด นอกจากลงทุนในบริษัทอื่นๆ ดังนี้

2.1 ถือหุ้นในบริษัท แชงกรี-ลา เอเชีย จำกัด (“SA”) จำนวน 11,805,055 หุ้น
หรือคิดเป็นร้อยละ 0.49 ของจำนวนหุ้นที่ออกจำหน่ายแล้ว

2.2 ถือหุ้นในบริษัท Zukerman จำกัด (“Zukerman”) ในอัตราร้อยละ 100 Zukerman
เป็นบริษัทจดทะเบียนในประเทศบริติช เวอร์จิ้น ไอส์แลนด์ (British Virgin Islands)
มีทุนจดทะเบียนจำนวน 50,000 เหรียญ-สหรัฐ ทุนที่ออกจำหน่ายและเรียกชำระแล้วเท่ากับ 1
เหรียญสหรัฐ Zukerman ไม่ได้ประกอบธุรกิจอื่นใดนอกจากลงทุนถือหุ้นในบริษัท 3 บริษัท
ในประเทศเมียนมาร์ คือ

  2.2.1 ถือหุ้นในบริษัท Traders Yangon จำกัด ในอัตราร้อยละ 23.53
  ซึ่งประกอบกิจการโรงแรม Traders ซึ่งเป็นโรงแรมสากลระดับ 4 ดาว
  ในเมืองย่างกุ้งประเทศเมียนมาร์ เพื่อให้เช่าที่พักอาศัย จำหน่ายอาหารและเครื่องดื่ม
  และบริการอื่นๆอันเกี่ยวกับธุรกิจโรงแรม ซึ่งได้เปิดดำเนินการแล้วเมื่อเดือนพฤศจิกายน 2539

2.  ถือหุ้นในบริษัท Shangri-La Yangon จำกัด ในอัตราร้อยละ 22.22
    ซึ่งเป็นบริษัทที่ทำโครงการก่อสร้างโรงแรมแชงกรี-ลา, ย่างกุ้ง และอพาร์ตเม้นท์ให้เช่า
    โครงการของบริษัทได้ถูกเลื่อนออกไปอย่างไม่มีกำหนด
    เนื่องจากสถานการณ์การเมืองในประเทศเมียนมาร์

  2.2.3 ถือหุ้นในบริษัท Traders Square จำกัด ในอัตราร้อยละ 23.56
  ซึ่งเป็นบริษัทที่ทำโครงการก่อสร้างอาคารพาณิชย์สมบูรณ์แบบ
  โครงการของบริษัทได้ถูกเลื่อนออกไปอย่างไม่มีกำหนด
  เนื่องจากสถานการณ์การเมืองในประเทศเมียนมาร์

2-3-2

3. บริษัท Hasfield Holdings จำกัด (“Hasfield”)
เป็นบริษัทจดทะเบียนในประเทศสิงคโปร์ (ถือหุ้นโดยวัฒนธานีในอัตราร้อยละ 100)
ทุนจดทะเบียนและทุนที่เรียกชำระแล้ว 35 ล้านเหรียญสิงคโปร์ และ 34.218 ล้านเหรียญสิงคโปร์
ตามลำดับ ซึ่ง Hasfield ไม่ได้ประกอบธุรกิจอื่นใดนอกจากลงทุนถือหุ้นในบริษัท Cuscaden
Properties จำกัด ในอัตราร้อยละ 14.60 มูลค่าเงินลงทุนคิดเป็นเงินประมาณ 580 ล้านบาท
ซึ่งบริษัท Cuscaden Properties จำกัด ประกอบกิจการโรงแรม Traders Singapore
และศูนย์การค้า Tanglin Shopping Mall

4. บริษัท ไทยรุ่งเรือง-เคอรี่ ดีเวลลอปเม้นท์ จำกัด (ถือหุ้นโดยวัฒนธานี ในอัตราร้อยละ
57.33) มีทุนจดทะเบียนและทุนที่ชำระแล้วจำนวน 231 ล้านบาท บริษัท ไทยรุ่งเรือง-เคอรี่
ดีเวลลอปเม้นท์ จำกัด ไม่ได้ประกอบกิจการอื่นใด นอกจากลงทุนถือหุ้นในบริษัทอื่นคือ ถือหุ้นในบริษัท
ทางยกระดับ ดอนเมือง จำกัด (มหาชน) ในอัตราร้อยละ 2.82 มูลค่าเงินลงทุนประมาณ 213
ล้านบาท

(1) ลักษณะของผลิตภัณฑ์หรือบริการ

- บริษัท แชงกรี-ลา โฮเต็ล จำกัด (มหาชน) และบริษัท Traders Yangon จำกัด

ทั้งสองบริษัทดังกล่าวข้างต้นเป็นบริษัทที่ประกอบธุรกิจโรงแรมและการให้บริการของโรงแรม
โดยแบ่งการบริการของโรงแรมออกเป็น 3 ส่วนใหญ่ๆ คือ

1.  การให้บริการด้านห้องพัก

2.  การให้บริการด้านอาหารและเครื่องดื่ม

3.  การให้บริการด้านอื่นๆ เช่น ซักรีด สื่อสารโทรคมนาคม ศูนย์ธุรกิจ ศูนย์สุขภาพ จัดเลี้ยง
    และประชุมสัมมนา

ลูกค้าของบริษัทส่วนใหญ่จะเป็นนักท่องเที่ยวชาวต่างชาติที่เดินทางเข้ามาท่องเที่ยวในประเทศและนักธุรกิจทั้งในประเทศและต่างประเทศ

- บริษัท Apizaco จำกัด บริษัท Hasfield Holdings จำกัด บริษัท Zukerman จำกัด
และบริษัท วัฒนธานี จำกัด

  ไม่มีผลิตภัณฑ์และบริการ เนื่องจากเป็นบริษัทที่ลงทุนถือหุ้นในบริษัทอื่น

  - บริษัท Shangri-La Yangon จำกัด และบริษัท Traders Square จำกัด

  ไม่มี ผลิตภัณฑ์และบริการ เนื่องจากยังไม่ได้ประกอบกิจการ

2-3-3

  - วัฏจักรของการประกอบธุรกิจ

  วัฏจักรของการประกอบธุรกิจขึ้นอยู่กับฤดูกาลท่องเที่ยวโดยแบ่งเป็น 2 ระยะคือ

  - ช่วงฤดูกาลท่องเที่ยว (High Season)
  อยู่ระหว่างประมาณเดือนตุลาคมถึงเดือนมีนาคมซึ่งจะมีอัตราการเข้าพักเฉลี่ยประมาณร้อยละ 71

  - ช่วงนอกฤดูกาลท่องเที่ยว (Low Season)
  อยู่ระหว่างประมาณเดือนเมษายนถึงเดือนกันยายนซึ่งจะมีอัตราการเข้าพักเฉลี่ยประมาณร้อยละ
  59

  - กำลังการผลิต และปริมาณการผลิต

โรงแรมแชงกรี-ลา
เป็นโรงแรมระดับห้าดาวที่ตั้งอยู่ริมฝั่งแม่น้ำเจ้าพระยาและอยู่ใจกลางกรุงเทพมหานคร
มีจำนวนห้องพักทั้งหมด 799 ห้อง (รวมห้องชุดจำนวน 55 ห้องแล้ว)
และเซอร์วิสอพาร์ทเม้นท์จำนวน 24 ห้อง มีห้องอาหารและบาร์ให้บริการอาหารไทย จีน ญี่ปุ่น
อิตาเลียน และนานาชาติรวม 12 แห่ง มีห้องจัดประชุม สัมมนาและจัดเลี้ยง จำนวน 18 ห้อง
รวมถึงห้องแกรนด์บอลรูมที่มีพื้นที่หน้าห้องอันกว้างขวาง สามารถจุคนได้ถึง 2,000 คน
เพียบพร้อมด้วยโสตทัศนูปกรณ์อันทันสมัย เหมาะสำหรับการจัดประชุม สัมมนาและการจัดเลี้ยง
และยังมีศูนย์บริการธุรกิจที่พรั่งพร้อมด้วยสิ่งอำนวยความสะดวกอันทันสมัย
มีศูนย์สุขภาพซึ่งครบครันด้วยอุปกรณ์กีฬานานาชนิด สระว่ายน้ำกลางแจ้ง เซาว์น่า จากุซซี่
รวมถึงบริการนวดเพื่อสุขภาพด้วย นอกจากนี้ยังมีสปาที่เปิดให้บริการตั้งแต่ปี 2547
ซึ่งเป็นสปาระดับแนวหน้าแห่งหนึ่งของประเทศไทย และได้รับการตอบรับอย่างดีจากลูกค้า

  อัตราการเข้าพักเฉลี่ยและอัตราค่าห้องพักเฉลี่ย ในระยะ 3 ปีที่ผ่านมา มีดังนี้ คือ

  ---------------------- ---------------- ---------------- ---------------
  ปี                      2549             2548             2547

  อัตราการเข้าพักเฉลี่ย (%)   76.30            78.60            80.80

  อัตราค่าห้องพักเฉลี่ย (บาท)  4,984            4,703            4,493
  ---------------------- ---------------- ---------------- ---------------

(2) การตลาดและภาวะการแข่งขัน

(2.1) โดยรวม

ประเทศไทยเริ่มเข้าสู่ภาวะฟื้นตัวหลังจากเกิดเหตุการณ์คลื่นยักษ์สึนามิและการระบาดของโรคไข้หวัดนกตั้งแต่ต้นปี
2549
ซึ่งเป็นผลมาจากการร่วมมือระหว่างตัวแทนท่องเที่ยวทั่วโลกได้ร่วมกันสร้างความเชื่อมั่นให้กลับคืนมา
จากข้อมูลของการท่องเที่ยวแห่งประเทศไทยแสดงให้เห็นว่าจำนวนนักท่องเที่ยวที่เข้ามาในประเทศไทยตั้งแต่เดือนมกราคมถึงตุลาคม
2549 เพิ่มขึ้นร้อยละ 23 คิดเป็นจำนวนสิบล้านคน
นักท่องเที่ยวที่เข้ามาในประเทศไทยมากที่สุดจากหกประเทศทั่วโลกตั้งแต่เดือนมกราคมถึงตุลาคม
ได้แก่

2-3-4

1.  ญี่ปุ่น

2.  จีน

3.  เกาหลี

4.  อังกฤษ

5.  สหรัฐอเมริกา

6.  สิงคโปร์

นักท่องเที่ยวจากประเทศในสามอันดับแรกยังคงเป็นญี่ปุ่น จีนและเกาหลี
ไม่เปลี่ยนแปลงไปจากปีที่แล้ว
ส่วนนักท่องเที่ยวจากยุโรปที่เดินทางเข้ามาในประเทศไทยมากที่สุดยังคงเป็นประเทศอังกฤษโดยมีนักท่องเที่ยวเข้ามา
540,401 คน ซึ่งเพิ่มขึ้นร้อยละ 7.96
ส่วนอันดับที่หกที่เป็นนักท่องเที่ยวจากประเทศสิงคโปร์กลับมีจำนวนนักท่องเที่ยวเข้ามาลดลงจากปีที่แล้วร้อยละ
4

จำนวนนักท่องเที่ยวจากประเทศรัสเซียที่เข้ามาในประเทศไทยมีจำนวนเพิ่มขึ้นมากกว่าจำนวนนักท่องเที่ยวจากประเทศอื่นๆ
อย่างเห็นได้ชัด โดยเพิ่มขึ้นเป็น 99,247 คนภายในสิบเดือนแรก ซึ่งเพิ่มขึ้นถึงร้อยละ 108
เมื่อเทียบกับช่วงเวลาเดียวกันของปีที่แล้ว
นักท่องเที่ยวจากตะวันออกกลางถือเป็นอีกกลุ่มหนึ่งที่นิยมเดินทางเข้ามาประเทศไทยมากขึ้น
เนื่องจากความนิยมที่จะไปท่องเที่ยวในสหรัฐอเมริกาและอังกฤษลดลง
ดังจะเห็นได้จากตัวเลขนักท่องเที่ยวจากตะวันออกกลางที่เข้ามาในประเทศไทยเพิ่มขึ้นถึงร้อยละ
33.43

อย่างไรก็ตาม แนวโน้มการเพิ่มขึ้นของนักท่องเที่ยวในปี 2549 ต้องมาสะดุดลง
เนื่องจากการทำรัฐประหารในเดือนกันยายน
เหตุการณ์ดังกล่าวส่งผลให้ลูกค้าทั้งส่วนบุคคลและลูกค้าที่เป็นกรุ๊ปได้ทำการยกเลิกห้องพักที่จองไว้ล่วงหน้าจำนวน
4,242 ห้อง

นอกจากนี้เหตุการณ์ที่เพิ่งเกิดขึ้นที่ทำให้ธุรกิจการท่องเที่ยวต้องถอยหลังลงไปอีกคือ
เหตุการณ์ลอบวางระเบิดหลายแห่งในกรุงเทพมหานครในคืนส่งท้ายปีเก่า
ซึ่งการท่องเที่ยวแห่งประเทศไทยคาดการณ์ว่าจะส่งผลกระทบกับจำนวนนักท่องเที่ยวที่เดินทางเข้ามาเที่ยวในประเทศไทยในระยะสั้นๆ
ในขณะที่ข่าวความไม่สงบที่เกิดขึ้นในภาคใต้ก็มีผลทำให้นักท่องเที่ยวไม่กล้าเดินทางเข้ามาเที่ยวในภาคอื่นๆของประเทศไทยด้วย

ในปี 2549 ค่าเงินบาทที่แข็งขึ้นถึงร้อยละ 10
ส่งผลกระทบโดยตรงต่อการเติบโตของอุตสาหกรรมการท่องเที่ยวและการส่งออก
ทำให้ไม่สามารถแข่งขันกับประเทศคู่แข่งอื่นๆ เช่น จีน เวียดนาม และไต้หวันได้

ธนาคาร Asian Development คาดการณ์ว่า
การเติบโตทางเศรษฐกิจของประเทศไทยจะลดลงจากร้อยละ 5.5 เหลือร้อยละ 4.5

การเลือกตั้งทั่วไปที่คาดการณ์กันว่าจะจัดขึ้นในเดือนตุลาคม 2550
น่าจะช่วยทำให้สถานการณ์ต่างๆกลับสู่ภาวะปกติได้

2-3-5

ในปี 2549 โรงแรมมีอัตราการเข้าพักลดลงจากปี 2548 ร้อยละ 2.3
แต่มีรายได้ค่าห้องพักถัวเฉลี่ยเพิ่มขึ้นร้อยละ 5.9 และมีรายได้รวมจากค่าห้องพักเพิ่มขึ้นร้อยละ 4
เนื่องจากโรงแรมได้ใช้เทคนิคการบริหารจัดการรายได้และกลยุทธ์ทางด้านราคามาช่วยในการบริหาร
แม้ว่าการอ่อนค่าของเงินเหรียญสหรัฐจาก 40 บาทต่อเหรียญในช่วงต้นปีเหลือ 36
บาทต่อเหรียญในช่วงปลายปีจะส่งผลต่อการลดลงของรายได้ก็ตาม

2.  การตลาดและภาวะการแข่งขัน ในกลุ่มโรงแรมคู่แข่ง

- ทางด้านห้องพัก

กลุ่มโรงแรมที่เป็นคู่แข่งของบริษัท ได้แก่ โรงแรมโอเรียนเต็ล มีห้องพัก จำนวน 393 ห้อง
โรงแรมเพ็น-นินซูลา 370 ห้อง โรงแรมรอยัล ออคิด เชอราตัน 740 ห้อง โรงแรมแกรนด์ไฮแอท
387 ห้อง โรงแรมโฟร์ซีซั่น 340 ห้อง และโรงแรมเชอราตันแกรนด์ 429 ห้อง
จะเห็นได้ว่าบรรดาโรงแรมกลุ่มคู่แข่ง โรงแรมแชงกรี-ลา มีห้องพักมากที่สุดคือมี 799 ห้อง
และเป็นโรงแรมห้าดาวริมแม่น้ำโรงแรมเดียวที่อยู่ติดสถานีรถไฟฟ้าดังนั้นจึงได้เปรียบในแง่ทำเลที่ตั้งที่มีวิวทิวทัศน์สวยงามและสามารถเดินทางสะดวกรวดเร็ว
อีกทั้งโรงแรมได้ปรับปรุงห้องพักให้ใหม่และทันสมัยอยู่เสมอ จึงสามารถแข่งขันกับคู่แข่งได้

- ทางด้านห้องอาหาร

โรงแรมแชงกรี-ลา จะได้เปรียบโรงแรมกลุ่มคู่แข่งโดยเฉพาะในช่วงอาหารค่ำ เนื่องจากมีสถานที่กว้างขวาง สวยงาม การเดินทางสะดวก บริการดีเยี่ยม และยังได้เปรียบในด้านการให้บริการล่องเรือซึ่งโรงแรมได้จัดเรือฮอไรซันไว้จำนวน 2 ลำ เพื่อสามารถรองรับจำนวนลูกค้าที่เพิ่มขึ้นได้ นอกจากนี้ การปรับปรุงตกแต่งโรงแรมใหม่จะทำให้สามารถดึงดูดลูกค้าให้มาใช้บริการเพิ่มมากขึ้น ในปัจจุบัน ลูกค้าที่มาใช้บริการห้องอาหารของโรงแรมไม่ใช่มีเพียงแต่แขกที่มาพักเท่านั้น แต่ลูกค้าที่เป็นนักธุรกิจในประเทศก็ให้การยอมรับและมาใช้บริการมากขึ้น 

- กลยุทธ์ทางการตลาด

ความสำคัญที่เพิ่มขึ้นของช่องทางการขายแบบออนไลน์และการเพิ่มการใช้อินเตอร์เน็ตเป็นช่องทางในการจองห้องพักได้โดยตรง
สามารถเพิ่มโอกาสทางธุรกิจให้กับโรงแรมเป็นอย่างมาก (ปี 2549 เพิ่มขึ้นจากปี 2548 ร้อยละ
65) กลยุทธ์ต่างๆได้ถูกนำมาใช้ ซึ่งรวมถึงการทำให้เว็บไซต์สามารถเข้าถึงได้ง่ายขึ้น
และการทำให้ลูกค้ามั่นใจว่าจะได้ห้องพักจากการจองด้วยวิธีนี้เป็นสิ่งที่ต้องคำนึงถึงเป็นอย่างมาก
เพื่อให้เข้าถึงกลุ่มลูกค้าส่วนบุคคลที่สร้างผลกำไรสูง

การกำหนดราคาขายห้องพักแบบขั้นบันได (Tier Pricing)
ซึ่งขึ้นอยู่กับการประมาณการของอัตราการเข้าพัก ได้ถูกกำหนดให้มีหลากหลายระดับราคามากขึ้น
ทั้งนี้เพื่อที่จะช่วยให้โรงแรมสามารถขายห้องพักได้ในราคาที่เหมาะสมกับความต้องการห้องพักในช่วงเวลาต่างๆ
เช่น การปรับลดราคาขายในช่วงที่ไม่ใช่ฤดูกาลท่องเที่ยว
และการปรับเพิ่มราคาขายเมื่อถึงฤดูกาลท่องเที่ยวหรือในช่วงที่ตลาดมีความต้องการห้องพักจำนวนมาก

สำหรับกลุ่มลูกค้าที่เป็นองค์กรนั้น ในปี 2549
โรงแรมยังคงให้ความสำคัญกับการเพิ่มผลกำไรโดยปรับอัตราค่าห้องพักให้สูงขึ้น
และจะปรับระดับราคาขายของแต่ละรายให้เหมาะสมมากยิ่งขึ้นโดยพิจารณาจากจำนวนห้องที่จองเข้ามา

2-3-6

โรงแรมได้ปรับอัตราค่าห้องพักสำหรับลูกค้าประเภท Wholesale จากอเมริกาเหนือ
สหราชอาณาจักรและยุโรปเพิ่มขึ้นประมาณ 10-15 เหรียญสหรัฐ ซึ่งราคานี้เป็นราคาที่ใช้ในปี 2549
ค่าเฉลี่ยที่ได้แสดงให้เห็นว่าอัตราค่าห้องพักเฉลี่ยเพิ่มขึ้นมากกว่าร้อยละ 5
แม้ว่าอัตราแลกเปลี่ยนจะมีความผันผวนมาก

โรงแรมได้สร้างทีมขายโดยเฉพาะสำหรับดูแลกลุ่มลูกค้าที่จัดงานประชุมสัมมนา (MICE :
Meeting, Incentive, Convention and Exhibition)
เพื่อให้สามารถตอบสนองความต้องการของลูกค้าที่เพิ่มขึ้นและเข้าถึง ลูกค้าได้มากขึ้น
ซึ่งจะช่วยสร้างผลกำไรจากลูกค้ากลุ่มนี้ได้มากขึ้น และช่วยเพิ่มรายได้ค่าห้องพัก
และค่าอาหารและเครื่องดื่ม ทีมขายนี้ได้ถูกตั้งขึ้นในปี 2549 โดยวางเป้าหมายที่จะทำให้รายได้ในปี
2550 เพิ่มขึ้นร้อยละ 30

แผนการขายที่จะช่วยเพิ่มมูลค่าขายโดยเน้นการขายห้องพักที่ได้ราคาสูง เช่นฮอไรซันคลับ ห้องสวีท
และห้องพักที่อาคารกรุงเทพวิงจะช่วยรักษาอัตราการเจริญเติบโตของอัตราค่าห้องพักเฉลี่ยไว้ได้
แม้ว่าค่าเงินเหรียญสหรัฐจะอ่อนลงเมื่อเทียบกับค่าเงินบาท

โรงแรมประสบความสำเร็จเป็นอย่างมากในการขายบัตรสมาชิกที่เรียกว่า “Prestige Card”
ซึ่งเป็นรายการส่งเสริมการขายของฝ่ายอาหารและเครื่องดื่มโดยสามารถขายบัตรสมาชิกดังกล่าวได้มากกว่าปีก่อนถึงร้อยละ
120

- ลักษณะของลูกค้า

  - ลักษณะของลูกค้าและความสัมพันธ์

ลูกค้าของบริษัทส่วนใหญ่จะเป็นนักท่องเที่ยวชาวต่างประเทศที่เดินทางมาท่องเที่ยวในประเทศและนักธุรกิจทั้งในประเทศและต่างประเทศ
มีทั้งที่มาเป็นส่วนตัว เป็นกลุ่มคณะ และผ่านมาทางบริษัททัวร์

- ลูกค้าเป้าหมาย

ลูกค้ากลุ่มเป้าหมายยังคงเป็นลูกค้าด้านการจัดประชุมสัมนาและลูกค้าที่เป็นนักธุรกิจจากอังกฤษ ญี่ปุ่น
ยุโรป อเมริกาเหนือ ออสเตรเลีย และเอเชีย

ในปีที่ผ่านมา ลูกค้าจากประเทศจีนที่เป็นผู้แทนของรัฐบาลและหน่วยงานข้าราชการ
ตลอดจนลูกค้าที่เป็นกลุ่มองค์กรเริ่มเข้ามาใช้บริการที่โรงแรมแชงกรี-ลามากขึ้น
อีกทั้งลูกค้าที่เป็นนักท่องเที่ยวจากประเทศรัสเซียและตะวันออกกลางก็มีจำนวนเพิ่มขึ้น

นอกจากนี้
การเปิดเส้นทางบินโดยตรงจากนิวเดลีและกัลกาตามายังกรุงเทพมหานครก็มีส่วนช่วยเพิ่มจำนวนลูกค้าที่เป็นนักท่องเที่ยวและลูกค้ากลุ่มองค์กรมากขึ้น

เส้นทางการบินของสายการบินต้นทุนต่ำระหว่างกรุงเทพมหานครและเมืองต่างๆที่เป็นกุล่มลูกค้าหลัก
เช่น ฮ่องกง กัวลาลัมเปอร์ สิงคโปร์และซิดนีย์
ก็มีส่วนช่วยเพิ่มจำนวนลูกค้าที่เป็นนักท่องเที่ยวในช่วงที่ไม่ใช่ฤดูกาลท่องเที่ยวระหว่างเดือนพฤษภาคมถึงเดือนกันยายน

2-3-7

- การจำหน่ายและช่องทางการจำหน่าย

  - ช่องทางการจำหน่ายแบ่งออกเป็น

1.  การจำหน่ายในต่างประเทศ บริษัทได้ทำสัญญาการตลาดและการส่งเสริมการขายกับบริษัท
    แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง)
    ซึ่งมีสำนักงานขายอยู่ทั่วโลกเช่น สหรัฐอเมริกา แคนาดา ยุโรป และเอชีย
    ด้วยเครือข่ายของสำนักงานขายและการตลาดทั่วโลกของบริษัท แชงกรี-ลา อินเตอร์เนชั่นแนล
    โฮเต็ล เมเนจเมนท์ จำกัด (ฮ่องกง)
    บริษัทฯจะได้รับการระบุเป็นส่วนหนึ่งของกลุ่มโรงแรมแชงกรี-ลาโดยจะได้รับความช่วยเหลือและผลประโยชน์จากกิจกรรมต่างๆ
    ซึ่งรวมถึง เรื่องการส่งเสริมการขาย ข่าวสารความคืบหน้า
    ตลอดจนการเผยแพร่ข่าวสารต่างๆ
    นอกจากนี้ยังมีศูนย์รับจองห้องพักของโรงแรมแชงกรี-ลาทั่วโลกซึ่งตั้งอยู่ในฮ่องกงและกัวลาลัมเปอร์ที่เปิดให้บริการตลอด
    24 ชั่วโมง

2.  การจำหน่ายในประเทศ บริษัทมีเจ้าหน้าที่การตลาดจำนวน 16 คน
    ซึ่งเป็นสำนักงานที่ติดต่อกับลูกค้าโดยตรงทั้งในประเทศและต่างประเทศ

3.  การจำหน่ายแบบออนไลน์โดยใช้อินเตอร์เน็ตเป็นช่องทางในการจองห้องพักได้โดยตรง
    สามารถเพิ่มโอกาสทางธุรกิจให้กับโรงแรมเป็นอย่างมาก
    ซึ่งโรงแรมได้พัฒนาปรับปรุงให้เว็บไซต์สามารถเข้าถึงได้รวดเร็วและง่ายขึ้น

สาระสำคัญของสัญญาการตลาดและการส่งเสริมการขายที่บริษัทได้ทำกับบริษัท แชงกรี-ลา
อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) มีผลใช้บังคับตั้งแต่วันที่ 1 เดือนมีนาคม
พ.ศ. 2529 และอาจถูกยกเลิกได้โดยการตกลงร่วมกันของคู่สัญญาทั้งสองฝ่าย มีสาระสำคัญดังนี้

1.  ค่าใช้จ่ายต่างๆ

    1.  ค่าใช้จ่ายรวม

บริษัทฯตกลงที่จะปันส่วนค่าใช้จ่ายที่เกิดขึ้นจากการส่งเสริมการขายและการตลาดตามอัตราส่วนที่เห็นว่าเหมาะสมและถูกต้องโดยจะตกลงกันเป็นปีๆ
ไป แต่ทั้งนี้ยอดค่าใช้จ่ายทั้งหมดในตอนแรกต้อง ไม่เกิน 150,000 ดอลลาร์สหรัฐต่อปี และบริษัท
แชงกรี-ลา อินเตอร์เนชั่นแนล โฮเต็ล เมเนจเมนท์ จำกัด (ฮ่องกง) จะเรียกเก็บทุกๆ สิ้นเดือน

2.  ค่าใช้จ่ายอื่นๆ

นอกจากค่าใช้จ่ายที่กล่าวไว้ในข้อ 2.1 แล้ว
โรงแรมต้องรับผิดชอบค่าใช้จ่ายโดยตรงในการดำเนินการที่เกิดขึ้นจากการขอร้องโดยตรงจากทางโรงแรม
นอกจากนี้ยังมีค่าใช้จ่ายอื่นๆที่โรงแรมต้องรับผิดชอบ เช่น

-
การตีพิมพ์เอกสารการส่งเสริมการขายของโรงแรมนี้ในประเทศไทยและสถานที่น่าสนใจของประเทศไทยเป็นการพิเศษเฉพาะ

-   โทรศัพท์ทางไกลถึงโรงแรมเพื่อการดำเนินธุรกิจ

2-3-8

  - ค่าใช้จ่ายในการส่งจดหมายทางไปรษณีย์โดยตรง

-
ค่าภาษีศุลกากรและค่าธรรมเนียมการผ่านด่านศุลกากรและค่าไปรษณียากรสำหรับเอกสารการส่งเสริมการขายของโรงแรม

  - การแสดงมหกรรมสินค้า (ร้านจัดแสดงและแผงร้าน)

  - ค่าใช้จ่ายอื่นๆ ที่เกี่ยวข้องโดยตรงกับโรงแรมซึ่งนอกเหนือจากที่ระบุไว้

- จำนวนของลูกค้า

จำนวนลูกค้าของบริษัทแบ่งตามภูมิศาสตร์ มีสัดส่วนดังนี้

(หน่วย : ร้อยละ)

  --------------------------- -------------- --------------- -------------
  กลุ่มลูกค้า                     2549           2548            2547

  เอเชีย                       31.66          32.94           34.76

  ญี่ปุ่น                         13.09          14.15           12.84

  ยุโรป                        31.37          26.48           27.62

  สหรัฐอเมริกา / แคนาดา         13.94          16.98           16.73

  อื่นๆ                         9.94           9.45            8.05

  รวม                         100.00         100.00          100.00
  --------------------------- -------------- --------------- -------------

การขายให้ลูกค้ารายใดรายหนึ่งจนถึง อัตราร้อยละ 30 ในระยะเวลา 3 ปี ติดต่อกัน : ไม่มี

- สิทธิหรือข้อจำกัดในการประกอบธุรกิจ

บริษัทได้ทำสัญญาการดำเนินงานกับบริษัท แชงกรี-ลา อินเตอร์เนชั่นแนล โฮเต็ล แมนเนจเม้นท์ บีวี
(ฮอลแลนด์) สัญญานี้มีอายุ 20 ปี เริ่มตั้งแต่วันที่ 1 เดือนมกราคม พ.ศ. 2533
ถ้าพ้นระยะเวลายี่สิบปีไปแล้วสามารถต่อสัญญาได้อีก 10 ปี โดยบริษัทฯ
ต้องแจ้งเป็นลายลักษณ์อักษรไม่น้อยกว่า 4 เดือนก่อนวันหมดอายุสัญญา
จากผลของสัญญานี้ทำให้บริษัทได้สิทธิในการใช้เครื่องหมายทางการค้า
ความรู้ทางเทคนิคและสิทธิอื่นๆ ที่มีอยู่ของ Shangri-La System บริษัทจ่ายค่าสิทธิให้แก่บริษัท
แชงกรี-ลา อินเตอร์เนชั่นแนล โฮเต็ล แมนเนจ-เม้นท์ บีวี (ฮอลแลนด์) ดังนี้

1. ค่าธรรมเนียมรายปี ปีละ 275,000 เหรียญสหรัฐ

2. ค่าธรรมเนียมเพิ่มเติม (แล้วแต่จำนวนใดจะสูงกว่า)

2.1 400,000 เหรียญสหรัฐต่อปี หรือ

2.2 2.75 % ของยอดรายได้รวมจากการดำเนินงานต่อปี